
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica

Klasa: 024-08/23-003/970
Urbroj: 251-13-11-16/001-23-6
Zagreb, 15. svibanj 2023.
				
Z A P I S N I K

s  24. sjednice Vijeća Mjesnog odbora Ciglenica, održane 15. svibnja 2023. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek, Siniša Bijelić, Marina Milić Babić i Milka Škripek.
Ostali nazočni: Barbara Šarić, viša stručna referentica

Predsjednica Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje zapisnik s 23. sjednice na verifikaciju. Otvara raspravu. Predsjednica zaključuje raspravu. Predsjednica daje zapisnik na verifikaciju.
Vijeće Mjesnog odbora Ciglenica JEDNOGLASNO prihvaća zapisnik s 23. sjednice. 

Predsjednica predlaže
DNEVNI RED

1. Prijedlog zaključka za postavljanje zaštitnih gumenih stupića na istočni dio Stubičke ulice do raskrižja Stubičke ulice sa Zagorskom ulicom do II. Zagorske ulice
2. Prijedlog zaključka za uspostavljanje pješačkih prijelaza na raskrižju Klanječke ulice sa Stubićkom ulicom na dijelu Stubičke ulice i Klanječke ulice
3. Prijedlog zaključka za obnavljanje horizontalne signalizacije u cijelom naselju na području Mjesnog odbora Ciglenica
4. Pitanja, prijedlozi i obavijesti

     koji je prihvaćen JEDNOGLASNO.

Ad 1. Prijedlog zaključka za postavljanje zaštitnih gumenih stupića na istoćni dio Stubičke ulice do raskrižja Stubičke ulice sa Zagorskom ulicom do II. Zagorske ulice

Predsjednica izvješćuje o materijalima, otvara raspravu. U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K

1. Vijeće Mjesnog odbora Ciglenica traži postavljanje zaštitnih gumenih stupića na istočni dio Stubičke ulice do raskrižja Stubičke ulice sa Zagorskom ulicom do II. Zagorske ulice.
2. Nakon obnove Stubičke ulice, zaštitni stupići nisu vraćeni na zapadni dio ulice gdje su i bili, a zbog kolnih prilaza koji se tamo nalaze njihovo postavljanje nije moguće. Stoga, Vijeće Mjesnog odbora Ciglenica traži postavljanje zaštitnih stupića sa istočne strane u svrhu zaštite pješaka.
3. Ovaj Zaključak dostavlja se Vijeću Gradske četvrti Trešnjevka – sjever.

Ad 2.  Prijedlog zaključka za uspostavljanje pješačkih prijelaza na raskrižju Klanječke ulice sa Stubičkom ulicom na dijelu Stubičke ulice i Klanječke ulice

Predsjednica izvješćuje o materijalima, otvara raspravu. U raspravi sudjeluju svi nazočni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi

Z A K LJ U Č A K

1. Vijeće Mjesnog odbora Ciglenica traži uspostavljanje pješačkih prijelaza na raskrižju Klanječke ulice sa Stubičkom ulicom na dijelu Stubičke ulice i Klanječke ulice.
2. Ovaj Zaključak dostavlja se Vijeću Gradske četvrti Trešnjevka – sjever.

Ad 3.  Prijedlog zaključka za obnavljanje horizontalne signalizacije u cijelom naselju na području Mjesnog odbora Ciglenica


Predsjednica izvješćuje o materijalima,  otvara raspravu. U raspravi sudjeluju svi članovi Vijeća. Predsjednica zatvara raspravu. 

Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica traži obnavljanje horizontalne signalizacije na području Mjesnog odbora Ciglenica kako bi se zaštitili svi sudionici u prometu.
2. Ovaj Zaključak dostavlja se Vijeću Gradske četvrti Trešnjevka – sjever.



Ad 4. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove Vijeća, o pristiglim upitima i prijedlozima građana. Vijeće je dogovorilo završni program za događanje Dana Ciglenice pod nazivom „Ciglenica se budi„ za 3. lipanj 2023. godine. Vijeće je raspravljalo o budućim akcijama i prijedlozima poboljšanja života građana u naselju Ciglenica, prometnoj problematici te dogovorilo datum održavanja slijedeće sjednice za 12. lipnja 2023. godinu.                                            

Sjednica je završila u 19:40 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

